Programul “Cultura 2000”

 

Rolul culturii în construcţia europeană

Un moment important în abordarea culturii europene l-a constituit decizia Parlamentului European şi a Consiliului asupra programului “Cultura 2000” – ianuarie 2000 care lua în considerare faptul că:

· Cultura reprezintă o mare valoare intrinsecă pentru toate popoarele Europei, un element esenţial al integrării europene şi contribuie la vitalizarea modelului european al societăţii, la afirmarea comunităţii europene pe scena internaţională.

· Cultura este atât un factor economic, cât şi un factor de integrare socială şi cetăţenească; de aceea ea are un rol important de jucat în faţa noilor provocări cu care comunitatea este confruntată ca: mondializarea, societatea informaţiei, coeziunea socială şi crearea locurilor de muncă.

· În scopul de a satisface nevoile dimensiunii culturale în Uniunea Europeană, comunitatea va ţine cont de aspectele culturale în acţiunile sale – respectând şi promovând diversitatea culturilor; în acest context Comisia va încuraja difuzarea informaţiilor referitoare la posibilităţile industriilor culturale (în fondurile structurale).

· Având în vedere creşterea importanţei culturii în societatea europeană în secolul XXI este necesar să se acorde importanţă eficacităţii şi coerenţei măsurilor comunitare în domeniul cultural, propunând un cadru unic de orientare ţinând cont de decizia Consiliului din 22 septembrie 1997 referitoare la viitorul culturii în Europa (conform art. 151 din tratat).

· Deplina adeziune şi participarea cetăţenilor la integrarea europeană implică punerea în evidenţă a valorilor şi rădăcinilor culturale comune, elemente cheie ale identităţii şi apartenenţei la o societate întemeiată pe libertate, democraţie, toleranţă şi solidaritate. 

· Este nevoie a stabili un echilibru între dezvoltarea economică şi culturală astfel încât cele două dimensiuni să se completeze şi să se sprijine reciproc. 

· (În Tratat se menţionează că) Uniunea Europeană trebuie să sprijine colaborarea între popoarele Europei şi să contribuie la dezvoltarea culturilor statelor membre respectând diversitatea naţională şi regională, punând în evidenţă moştenirea culturală comună; o atenţie deosebită se va acorda culturilor minoritare şi limbilor cu mai puţină răspândire în Europa.

· Comunitatea s-a angajat să dezvolte un spaţiu cultural comun şi diversificat, întemeiat pe principiul subsidiarităţii, cooperării între toţi actorii culturali, asigurând respectul diversităţii culturale şi integrarea dimensiunii culurale în politica comunitară (conform art. 151, paragraf 4 din Tratat)

· Pentru a face din acest spaţiu cultural comun o realitate trebuie promovată creaţia, trebuie pus în valoare patrimoniul cultural european, trebuie încurajată sensibilizarea reciprocă faţă de cultura şi istoria popoarelor Europei, favorizând schimburile culturale, îmbunătăţind difuzarea cunoştinţelor şi stimulând cooperarea şi creaţia.

· Trebuie promovată o cooperare sporită între actori culturali, stabilirea unor acorduri de cooperare, proiecte comune, susţinerea unor acţiuni specifice novatoare care să încurajeze schimburile şi dialogul pe teme de interes european.

· Programele culturale KALEIDOSCOPE, ARIANE şi RAPHAEL (instituite prin decizia nr.719/1996/CE, 2085/1997/CE şi 2228/1997/CE) au marcat o primă etapă pozitivă în aprecierea acţiunilor comunitare în domeniul culturii. Această activitate trebuie îmbunătăţită şi întărită având la bază evaluarea şi contribuţiile programelor menţionate.

· Conform comunicatului Comisiei referitoare la Agenda 2000, trebuie ca acţiunile (la scară) comunitare să aibă o mai mare eficacitate, mai ales prin luarea unor măsuri la nivelul politicilor interne în domeniul cultural. O experienţă considerabilă a constituit-o evaluarea programelor culturale şi rezultatele Forumului cultural al Uniunii Europene din 29-30 ianuarie 1998.

· Acţiunea Comunităţii în domeniul cultural trebuie să ţină cont de specificacitatea fiecărui domeniu cultural şi deci de nevoile lui proprii.

· Consiliul European, în concluziile adoptate la Copenhaga 21-23 iunie 1993 cerea deschiderea programelor comunitare către ţările Europei centrale şi de est – părţi ale acordurilor de asociere, iar Comunitatea a semnat cu o parte din ţări acorduri de cooperare în domeniul cultural.

Durata şi obiectivele Programului “Cultura 2000”

· Prezenta decizie a stabilit ca unic instrument de finanţare şi programare pentru cooperarea culturală – programul “Cultura 2000” pentru perioada 1 ianuarie 2000 – 31 decembrie 2004.

· Finanţarea se va face ţinând cont de punctul 33 al Acordului interinstituţional din 6 mai 1999 – dintre Parlamentul European, Consiliu şi Comisia Europeană – asupra disciplinei bugetare şi îmbunătăţirea procedurii bugetare.

Programul “Cultura 2000” este instrumentul unic de finanţare şi programare pentru cooperarea culturală – stabilit pentru perioada 1 ianuarie 2000 – 31 decembrie 2004.

ÎProgramul “Cultura 2000” va urmări:

a. Promovarea dialogului cultural şi a cunoaşterii reciproce a culturilor şi a istoriei popoarelor Europei;

b. Promovarea creaţiei, difuzarea transnaţională a culturii şi mobilitatea artiştilor, creatorilor, altor actori şi profesionişti din cultură, astfel încât operele lor să pună accent pe problemele tineretului, pe diversitatea culturală şi pe problemele persoanelor dezavantajate;

c. Punerea în valoare a diversităţii culturale şi dezvoltarea unor noi forme de expresie culturală;

d. Împărtăşirea şi punerea în valoare, la nivel european, a moştenirii culturale comune; promovarea rezultatelor, practicilor pozitive referitoare la conservarea şi salvgardarea patrimoniului cultural;

e. Luarea în considerare a rolului deosebit al culturii în dezvoltarea socio-economică;

f. Promovarea unui dialog intercultural şi a unor schimburi reciproce între culturile europene şi neuropene;

g. Recunoaşterea explicită a culturii atât ca factor economic cât şi ca factor de integrare socială şi cetăţenească;

h. Îmbunătăţirea accesului şi participării a unui număr cât mai mare de cetăţeni ai Uniunii Europene la cultură.

Programul “Cultura 2000” favorizează articularea eficientă cu acţiunile comunitare care au incidenţă asupra culturii.

Tipuri de evenimente şi acţiuni culturale

Realizarea obiectivelor vizate de programul “Cultura 2000” se va face prin:

a. Acţiuni specifice, novatoare şi/sau experimentale;

b. Acţiuni integrate în cadrul unor acţiuni de cooperare culturală, structurale şi plurianuale;

c. Evenimente culturale speciale având dimensiune europeană şi/sau internaţională.

Actiunile şi măsurile de apreciere vor cuprinde acţiuni pe verticală privind un domeniu cultural, fie acţiuni pe orizontală (asociind mai multe domenii culturale).

Anexa II

Susţinerea financiară pentru executarea programului “Cultura 2000” este de 167 milioane euro. 

Anexa I

 

În punerea în aplicare a programului “Cultura 2000” Comisia asigură în cooperare cu statele membre coerenţa şi complementaritatea globală cu alte politici şi acţiuni comunitare care au incidenţă cu cultura. Aceasta ar putea implica posibilitatea de a include proiecte complementare finanţate de alte programe comunitare.

Programul “Cultura 2000” este deschis participării ţărilor spaţiului economic european astfel încât Ciprul şi alte ţări asociate din Europa centrală şi de est conform condiţiilor fixate în acordurile de asociere sau în protocoalele adiţionale acordurilor de asociere sau în protocoalele adiţionale acordurilor de asociere relative la participarea la programele comunitare, sau în curs de stabilire cu aceste ţări.

Programul “Cultura 2000” este în mod egal deschis cooperării cu alte ţări având în vedere acordurile de asociere sau de cooperare cu care să cuprindă clauze culturale, mijloace de creditare suplimentare, convenite cu aceste ţări. Programul “Cultura 2000” este deschis unei acţiuni convergente a mai multor organizaţii internaţionale competente în domeniul cultural, cum ar fi UNESCO, Consiliul Europei – pe baza contribuţiilor convergente şi prin respectarea regulilor proprii fiecărei instituţii sau organizaţii pentru realizarea acţiunilor şi evenimentelor prevăzute în ART. 2.

La 31 decembrie 2002, Comisia va prezenta Parlamentului European, Consiliului, Comitetului economic şi social şi Comitetului regiunilor un raport de evaluare detaliat asupra rezultatelor programului “Cultura 2000” ţinând cont de obiectivele sale.

La termenele de executare ale programului “Cultura 2000” – Comisia va prezenta Parlamentului European, Consiliului, Comitetului economic şi social şi Comitetului regiunilor un raport asupra aplicării sale. În plus, Comisia va prezenta în fiecare an Parlamentului European, Consiliului şi Comitetului regiunilor – un raport succint supravegherii aplicării programului “Cultura 2000”. 

Aceste rapoarte de evaluare pun în evidenţă valoarea adăugată, caracterul cultural şi consecinţele socio-economice induse prin susţinerea financiară acordată de Comunitate.

Acţiuni şi măsuri de aplicare ale programului “Cultura 2000”

I1. Acţiuni specifice, novatoare şi/sau experimentale. 

Comunitatea susţine anual evenimente şi proiecte realizate în parteneriat şi în sisteme de evenimente. Aceste proiecte implică operatori din mai puţin de trei state participante la programul “Cultura 2000”, pe baza priorităţilor definite după consultarea Comitetului - prevăzute în Art. 5, fără prejudiciul deschiderii programului către ţările asociate - conform modalităţilor prevăzute în Art. 7. Aceste acţiuni au în principiu durata de 1 an, posibil a fi prelungite pe o perioadă de 2 ani suplimentar. Aceste acţiuni pe verticală (pe un domeniu cultural) sau pe orizontală (asociind mai multe domenii culturale) trebuie să aibă un caracter novator şi/sau experimental, vizând în principal:

i. Să faciliteze accesul la cultură şi să asigure o mai mare participare a popoarelor Europei la cultură în diversitatea lor culturală şi regională (mai ales tinerii şi persoanele defavorizate);

ii. Să încurajeze emergenţa şi dezvoltarea unor noi forme de expresie culturală în interior şi alături de domenii culturale tradiţionale (muzica, artele spectacolului, artele plastice şi vizuale, fotografia, arhitectura, literatura. Cartea şi lectura, patrimoniul cultural, şi cultura destinată copiilor).

iii. Susţinerea proiectelor vizând îmbunătăţirea accesului la carte şi lectură, cât şi formarea profesioniştilor care lucrează în acest domeniu;

iv. Susţinerea proiectelor de cooperare vizând conservarea, împărtăşirea şi punerea în valoare şi salvgardarea la nivel european a moştenirii culturale comune de importanţă europeană;

v. Susţinerea creaţiei produselor multimedia adaptate la nevoile diferitelor publicuri şi a face vizibil şi accesibil creaţia şi patrimoniul artistic european;

vi. Susţinerea iniţiativelor, schimburilor de păreri şi a cooperării între actorii culturali şi socio-culturali care lucrează în domeniul integrării sociale, mai ales al integrării tinerilor;

vii. Promovarea dialogului intercultural şi a schimbului reciproc între culturile europene şi ale culturi, încurajând mai ales cooperarea pe teme de înţeles comun între institute şi/sau alţi actori culturali ai statelor membre şi a ţărilor partenere;

viii. Favorizarea difuzării evenimentelor culturale în direct prin noile tehnologii ale societăţii informatice.

Susţinerea comunitară nu poate depăşi 60% din bugetul unei acţiuni specifice. În majoritatea cazurilor nu poate fi nici inferior sumei de 50.000 euro nici superior 150.000 euro/an.

I.2 Acţiuni integrate în cadrul acordurilor de cooperare culturală transnaţională structurate şi plurianuale

Programul “Cultura 2000” favorizează apropierea şi munca în comun susţinând resursele culturale, organismele şi instituţiile culturale, profesioniştii din diferitele ţări participante în vederea realizării proiectelor culturale structurate în interior şi în exterior de UE. Această măsură se referea la proiecte semnificative de calitate şi de dimensiune europeană care implică cel puţin 5 state participante la programul “Cultura 2000”.

Acordurile de cooperare culturală vizează realizarea unor acţiuni culturale structurate şi plurianuale între actori şi din mai multe state membre şi a altor state participante la programul “Cultura 2000”. Aceste acorduri vizează acţiuni transnaţionale într-un domeniu cultural (acţiuni culturale) ca: muzica, arta spectacolului, artele plastice şi vizuale, literatura, cartea şi lectura.

El favorizează şi realizarea unor acţiuni integrate transsectoriale (acţiuni pe orizontală) asociind mai multe domenii culturale, sprijinindu-se pe utilizarea noilor media.

Acordurile de cooperare culturală propuse pe o durată de maximun 3 ani implică acţiuni ca:

i. Coproducţie şi circulaţia operelor şi a altor manifestări culturale în Uniunea Europeană (festivaluri, expoziţii, etc.) făcându-le accesibile cât mai multor cetăţeni.

ii. Mobilitatea artiştilor, creatorilor şi altor actori culturali;

iii. Perfecţionarea profesioniştilor din cultură şi schimbul de experienţă atât la nivel academic cât şi practic;

iv. Punerea în valoare a valorilor culturale şi monumentelor de pe teritoriul Comunităţii pentru a face mai bine cunoscute cultura europeană;

v. Proiecte de cercetare, sensibilizare a publicului, învăţarea şi difuzarea cunoştinţelor, seminarii, congrese, întâlniri pe teme culturale de importanţă europeană;

vi. Utilizarea noilor tehnologii;

vii. Proiecte vizând punerea în valoare a diversităţii culturale, a multilingvismului ca şi a promovării cunoaşterii mutuale a istoriei, valorilor culturale comune popoarelor Europei şi a moştenirilor culturale comune.

Pentru ca acordul să fie acceptat operatorii a cel puţin 5 state participante la programul “Cultura 2000” trebuie să fie implicaţi direct în realizarea acţiunii. Responsabilii acordurilor de cooperare culturală plurianuală care beneficiază de o susţinere comunitară trebuie să prezinte la Comisie, la sfârşitul fiecărui an un bilanţ al acţiunilor întreprinse pentru a obţine sprijinul pentru perioada următoare a proiectului. Susţinerea comunitară nu poate depăşi 60% din bugetul acordului de cooperare culturală. El nu poate fi mai mare de 300000 euro/an.

1. 3 Evenimente culturale speciale având o dimensiune europeană sau internaţională

Aceste evenimente de o dimensiune şi o anvergură importantă trebuie să aibă o rezonanţă semnificativă pentru popoarele Europei şi să contribuie la o mai mare conştientizare a apartenenţei la aceeaşi comunitate, ca şi la sensibilizarea faţă de diversitatea culturală, ca şi faţă de dialogul intercultural şi internaţional.

Din aceste evenimente fac parte:

i. Capitala europeană a culturii şi luna culturală europeană;

ii. Încurajarea dialogului cultural atât în interior cât şi în exteriorul comunităţii prin organizarea unor “symposia de reflecţie” pe probleme de interes cultural comun.

iii. Organizarea unor evenimente culturale novatoare cu mai mare rezonanţă şi accesibile cetăţenilor mai ales în domeniul patrimoniului cultural, artelor şi istoriei Europei, asociind educaţia, artele şi cultura.

iv. Recunoaşterea şi punerea în valoare a talentelor artistice europene, mai ales ale tinerilor oferind premii europene în diferite domenii culturale: literatură, traducere, arhitectură, etc.

v. Susţinerea unor proiecte de conservare şi salvgardare a patrimoniului cultural de importanţă excepţională, contribuind la dezvoltarea şi difuzarea conceptelor metodelor şi tehnicilor novatoare la nivel european – meritând calificativul de “laboratoare europene ale patrimoniului”.

Susţinerea comunitară şi în acest caz nu poate depăşi 60% din bugetul evenimentului cultural special. Nu poate nici să fie de o valoare inferioară sumei de 200.000 euro, nici superioară celei de 1 milion euro/ an pentru evenimentele de la punctul i.

Pentru evenimentele vizate de la punctul ii la v limitele sunt 150.000 euro/an şi 300.000 euro/an.

II. Coordonarea cu alte instrumente comunitare în domeniul cultural

Comisia asigură coordonarea cu alte instrumente comunitare intervenind în domeniul cultural în legătură cu acţiunile specifice, acordurile de cooperare culturală şi evenimentele culturale speciale – promovând şi organizând colaborarea între sectoare cu interese comune şi convergente cum ar fi:

· Cultură şi turism (prin turism cultural);

· Cultură, educaţie, tineret (prezentând în şcoli, licee produse audiovizuale şi multimedia despre cultura europeană, comentate de creatori şi artişti);

· Cultură şi locuri de muncă (favorizând crearea de locuri de muncă în sectorul cultural, mai ales în noile domenii culturale);

· Cultura şi relaţii internaţionale;

· Statistici culturale obţinute din schimbarea de date statistice comparabile la nivel comunitar;

· Cultură şi piaţă internă;

· Cultură şi cercetare;

· Cultură şi exportul bunurilor culturale.

III. Comunicare

Beneficiarii unei susţineri comunitare trebuie să menţioneze explicit această susţinere.

IV. Asistenţă şi acţiuni 

Comisia poate apela la organisme de asistenţă tehnică a căror finanţare e prevăzută în program şi nu poate depăşi 3% din aceasta. În acelaşi timp poate face apel la experţi. Comisia poate proceda la studiu de evaluare şi poate organiza seminarii, colocvii şi alte întâlniri ale experţilor menite a facilita aplicarea programului “Cultura 2000”. Comisia poate întreprinde acţiuni de informare, publicare şi difuzare.

V. Puncte de contact

Comisia şi statele membre organizează, pe o bază voluntară şi întărind schimbul de informaţii utile în legătură cu programul “Cultura 2000” prin intermediul unor puncte de contact culturale menite:

· A asigura promovarea programului;

· A facilita accesul la program şi de a încuraja participarea la acţiunile sale a unui număr cât mai mare de profesionişti şi actori culturali;

· A asigura o legătură permanentă între diferitele instituţii care susţin sectorul cultural în statele membre; complementaritatea între acţiunile programului “Cultura 2000” şi măsurile naţionale de susţinere;

· A asigura la nivel apropiat informare şi contactul între actorii participanţi la programul “Cultura 2000” ca şi alte programe comunitare.

 

Anexa II

Referitoare la apropierea pe verticală şi orizontală

Cele trei tipuri de acţiuni prevăzute prin programul “Cultura 2000” corespund fie unei apropieri pe verticale (referitor la un singur domeniu cultural) fie unei apropieri orizontale (asociind mai multe domenii culturale).

I. Apropierea pe verticală vizează apropierea sectorială care încearcă să ţină seama de nevoile proprii fiecărui domeniu cultural. Astfel:

a. În domenii ca: muzica, arte ale spectacolului şi vizuale, arhitectura şi alte forme de expresie artistică (multimedia, fotografie, cultură destinată copiilor şi artele străzii);

Această propunere ar trebui să ţină cont de specificul fiecărui domeniu cultural vizând:

i. Promovarea schimburilor şi cooperării între actorii culturali;

ii. Să contribuie la mobilitatea artiştilor şi operelor în Europa;

iii. Să amelioreze posibilităţile de formare şi perfecţionare, mai ales în legătură cu mobilitatea persoanelor (a profesorilor, studenţilor care lucrează în domeniul cultural);

iv. Să încurajeze creaţia, susţinând acţiunile de promovare ale artiştilor europeni şi a operelor lor în domeniile sus menţionate în Europa şi favorizând o politică a dialogului şi a schimbului între culturi în lume;

v. Susţinerea iniţiativelor care vor utiliza creaţia ca mijloc de integrare socială.

a. În ceea ce priveşte lectura şi traducerea – această apropiere vizează:

i. Încurajarea schimburilor şi cooperării între instituţii şi/sau între indivizi din diferite state membre şi alte state participante la programul “Cultura 2000” ;

ii. Să îmbunătăţească sensibilizarea faţă de creaţia literară şi de istoria popoarelor Europei;

iii. Să încurajeze mobilitatea şi perfecţionarea persoanelor care lucrează în domeniul cărţii şi al lecturii;

iv. Propunerea cărţii şi lecturii, mai ales în rândul tinerilor şi al categoriilor defavorizate ale societăţii;

v. În ceea ce priveşte patrimoniul cultural de importanţă europeană, în special patrimoniul intelectual şi nonintelectual, patrimoniu mobiliar şi imobiliar (muzee, colecţii, biblioteci, arhive, arhive fotografice şi audiovizuale referitoare la creaţiile culturale), patrimoniul arheologic şi subacvatic, patrimoniu arhitectural, peisaje culturale şi naturale.

Această apropiere vizează:

i. Încurajarea proiectelor de cooperare referitoare la conservarea şi restaurarea patrimoniului cultural european;

ii. Încurajarea dezvoltarii cooperării internaţionale întreinstituţii şi/sau operatori, în scopul aplicării celormai bune experienţe în domeniul conservării şi salvgardării patrimoniului cultural;

iii. Îmbunătăţirea accesului la patrimoniu cultural, în dimensiunea sa europeană şi încurajarea participării active a marelui public, mai ales a copiilor, a tinerilor, a persoanelor defavorizate pe plan cultural şi a locuitorilor regiunilor rurale sau periferice ale Comunităţii;

iv. Încurajarea mobilităţii şi formării în domeniul patrimoniului cultural a persoanelor care lucrează în această activitate;

v. Încurajarea cooperării internaţionale în vederea dezvoltării noilor tehnologii şi a inovaţiei în diferitele domenii referitoare la patrimoniul cultural în ceea ce priveşte conservarea materialelor şi tehnicile tradiţionale;

vi. Să ţină cont de patrimoniu în alte politici şi programe ale comunităţii;

vii. Să încurajeze cooperarea cu alte ţări şi organizaţii internaţionale competente.

I. Apropierea orizontală va încuraja sinergia şi dezvoltare creaţiei culturale, promovând acţiuni transsectoriale care asociază mai multe domenii culturale intervenind alte programe şi politici comunitare (în particular acelea referitoare la educaţie, tineret, formare profesională şi locuri de muncă).

